Den engelske Wikipedia var altså den første utgaven av Wikipedia som ble etablert. Den har vært pioner i forhold til funksjonalitet, grafisk utforming og retningslinjer for bruk. Disse er senere blitt adoptert av andre Wikipedia-utgaver. Men den har også hentet elementer fra andre utgaver, spesielt Tysk Wikipedia. Dette gjelder blant annet «fremhevede artikler», retningslinjer for nøytralitet, navigasjonsmaler, sortering av korte «stubb»-artikler inn i subkategorier, å løse redigeringskonflikter med fredsmekling og høringer, og ukens dugnad.